标题：灵澈
《宋高僧传》之唐会稽云门寺灵澈传
释灵澈。不知何许人也。禀气贞良执操无革。而吟咏性情尤见所长。居越溪云门寺。  清代三十六诗仙图卷之灵澈成立之岁为文之誉袭远。讲贯无倦生徒戾止如阛阓焉。故秘书郎严维刘隋州长卿前殿中侍御史皇甫曾。睹面论心皆如胶固。分声唱和名散四陬。澈游吴兴与杼山昼师一见为林下之游。互相击节。昼与书上包佶中丞盛标拣其警句最所重者归湘南作。则有山边水边待月明。暂向人间。借路行。如今还向山边去。唯有湖水无行路句。此僧诸作皆妙。独此一篇使老僧见欲弃笔砚。伏冀中丞高鉴深量。其进诸乎。其舍诸乎。方今天下有故大贤勤王。辄以非急干请视听。亦昭愚老僧不达时也。然澈公秉心立节不可多得。其道行空慧无惭安远。复着律宗引源二十一卷。为缁流所归。至于玄言道理应接靡滞。风月之间亦足以助君子之高兴也。其为同曹所重也如此。昼又赍诗附澈去见。佶礼遇非轻。又权德舆闻澈之誉。书问昼公。回简极笔称之。建中贞元已来。江表谚曰。越之澈洞冰雪。可谓一代胜士。与杭标霅昼分鼎足矣。不测其终。
今存诗词
西林寄杨公日日爱山归已迟，闲闲空度少年时。　
余身定寄林中老，心与长松片石期。东林寺寄包侍御古殿清阴山木春，池边跂石一观身。
谁能来此焚香坐，共作垆峰二十人。东林寺酬韦丹刺史年老心闲无外事，麻衣草座亦容身。
相逢尽道休官好，林下何曾见一人。九日和于使君思上京亲故清晨有高会，宾从出东方。
楚俗风烟古，汀洲草木凉。
山情来远思，菊意在重阳。
心忆华池上，从容鸳鹭行。元日观郭将军早朝欲曙九衢人更多，千条香烛照星河。
今朝始见金吾贵，车马纵横避玉珂。初到汀州初放到沧洲，前心讵解愁。
旧交容不拜，临老学梳头。
禅室白云去，故山明月秋。
几年犹在此，北户水南流。听莺歌新莺傍檐晓更悲，孤音清泠啭素枝。
口边血出语未尽，岂是怨恨人不知。
不食枯桑葚，不衔苦李花。
偶然弄枢机，婉转凌烟霞。
众雏飞鸣何跼促，自觇游蜂啄枯木。
玄猿何事朝夜啼，白鹭长在汀洲宿。
黑雕黄鹤岂不高，金笼玉钩伤羽毛。
三江七泽去不得，风烟日暮生波涛。
飞去来，莫上高城头，莫下空园里。
城头鸱乌拾膻腥，空园燕雀争泥滓。
愿当结舌含白云，五月六月一声不可闻。宿东林寺天寒猛虎叫岩雪，林下无人空有月。
千年像教今不闻，焚香独为鬼神说。天姥岑望天台山天台众峰外，华顶当寒空。
有时半不见，崔嵬在云中。闻李处士亡时时闻说故人死，日日自悲随老身。
白发不生应不得，青山长在属何人。答徐广叔四问童子出家无第行，随师乞食遣称名。
长沙岂敢论年几，绛老惟知甲子生。
释灵澈著作
《大藏治病药》[普通古籍] / （唐）释灵澈撰
大藏经曰：救灾解难，不如防之为易。疗疾治病，不如避之为吉。今人见左，不务防之而务救之，不务避之而务药之。譬之有君者，不思励治以求安。有身者，不惜保养以全寿。是以圣人求福于未兆，绝祸于未萌。盖灾生于稍稍，病起于微微。人以小善为无益而不为，以小恶为无损而不改。孰知小善不起，灾难立成；小恶不止，大祸立至。故太上特指心病要目百行，以为病者之鉴。人能静坐持照察病有无，心病心医，治以心药。奚伺卢扁，以疗厥疾。无使病积于中。倾溃莫遏，萧墙祸起，恐非金石草木可攻。所为长年，因无病故，智者勉焉。 喜怒偏执是一病。亡义取利是一病。好色坏德是一病。专心系爱是一病。 
纵欲无理是一病。纵贪蔽过是一病。毁人自誉是一病。擅变自可是一病。 
轻口喜言是一病。快意逐非是一病。以智轻人是一病。乘权纵横是一病。 
非人自是是一病。侮易孤寡是一病。以力胜人是一病。威势自胁是一病。 
语欲胜人是一病。货不念偿是一病。曲人自直是一病。以直伤人是一病。 
与恶人交是一病。喜怒自伐是一病。愚人自贤是一病。以功自矜是一病。 
诽议名贤是一病。以劳自怨是一病。以虚为实是一病。喜说人过是一病。 
以富骄人是一病。以贱讪贵是一病。谗人求媚是一病。以德自显是一病。 
以贵轻人是一病。以贫妒富是一病。败人成功是一病。以私乱公是一病。 
好自掩饰是一病。危人自安是一病。阴阳嫉妒是一病。激厉旁悖是一病。 
多憎少爱是一病。坚执争斗是一病。推负著人是一病。文拒钩剔是一病。 
持人长短是一病。假人自信是一病。施人望报是一病。无施责人是一病。 
与人追悔是一病。好自怨憎是一病。好杀虫畜是一病。蛊道厌人是一病。 
毁訾高才是一病。憎人胜己是一病。毒药耽饮是一病。心不平等是一病。 
以贤贡犒是一病。追念旧恶是一病。不受谏谕是一病。内疏外亲是一病。 
投书败人是一病。笑愚痴人是一病。烦苛轻躁是一病。挝捶无理是一病。 
好自作正是一病。多疑少信是一病。笑颠狂人是一病。蹲踞无礼是一病。 
丑言恶语是一病。轻慢老少是一病。恶态丑对是一病。了戾自用是一病。 
好喜嗜笑是一病。当权任性是一病。诡谲谀谄是一病。嗜得怀诈是一病。 
两舌无信是一病。乘酒凶横是一病。骂詈风雨是一病。恶言好杀是一病。 
杀人堕胎是一病。干预人事是一病。钻穴窥人是一病。不借怀怨是一病。 
负债逃走是一病。背向异词是一病。喜抵捍戾是一病。调戏必固是一病。 
故迷误人是一病。探巢破卵是一病。惊胎损形是一病。水火败伤是一病。 
笑盲聋哑是一病。乱人嫁娶是一病。放人捶挝是一病。教人作恶是一病。 
含祸离爱是一病。唱祸道非是一病。见货欲得是一病。强夺人物是一病。 
此为百病也。人能一念，除此百病。日逐检点，使一病不作，决无灾害痛苦，烦恼凶危。不惟自己保命延年，子孙百世，永受其福矣。 大藏经曰：古之圣人，其为善也，无小而不崇。其于恶也，无微而不改。改恶崇善，是药饵也。录所谓百药以治之： 恩无邪辟是一药。行宽心和是一药。动静有礼是一药。起居有度是一药。 
近德远色是一药。清心寡欲是一药。推分引义是一药。不取非分是一药。 
虽憎犹爱是一药。心无嫉妒是一药。教化愚顽是一药。谏正邪乱是一药。 
戒敕恶仆是一药。开导迷误是一药。扶接老幼是一药。心无狡诈是一药。 
拔祸济难是一药。常行方便是一药。怜孤恤寡是一药。矜贫救厄是一药。 
位高下士是一药。语言谦逊是一药。不负宿债是一药。愍慰笃信是一药。 
敬爱卑微是一药。语言端悫是一药。推直引曲是一药。不争是非是一药。 
逢侵不鄙是一药。受辱能忍是一药。扬善隐恶是一药。推好取丑是一药。 
与多取少是一药。称叹贤良是一药。见贤内省是一药。不自夸彰是一药。 
推功引善是一药。不自伐善是一药。不掩人功是一药。劳苦不恨是一药。 
怀试抱信是一药。覆蔽阴恶是一药。崇尚胜己是一药。安贫自乐是一药。 
不自尊大是一药。好成人功是一药。不好阴谋是一药。得失不形是一药。 
积德树恩是一药。生不骂詈是一药。不评论人是一药。甜言美语是一药。 
灾病自咎是一药。恶不归人是一药。施不望报是一药。不杀生命是一药。 
心平气和是一药。不忌人美是一药。心静气定是一药。不念旧恶是一药。 
匡邪弼恶是一药。听教伏善是一药。忿怒能制是一药。不干求人是一药。 
无思无虑是一药。尊奉高年是一药。对人恭肃是一药。内修孝悌是一药。 
恬静守分是一药。和悦妻孥是一药。以食饮人是一药。勖修善事是一药。 
乐天知命是一药。远嫌避疑是一药。宽舒大度是一药。敬信经典是一药。 
息心抱道是一药。为善不倦是一药。济度贫穷是一药。舍药救疾是一药。 
信礼神佛是一药。知机知足是一药。清闲无欲是一药。仁慈谦爱是一药。 
好生恶杀是一药。不宝厚藏是一药。不犯禁忌是一药。节俭守中是一药。 
谏己下人是一药。随事不慢是一药。喜谈人德是一药。不造妄语是一药。 
贵能援人是一药。富能救人是一药。不尚争斗是一药。不淫妓青是一药。 
不生奸盗是一药。不怀咒厌是一药。不乐词讼是一药。扶老挈幼是一药。 此为百药也。人有疾病，皆因过恶阴掩不见，故应以疾病，因缘饮食风寒恶气而起。由人犯违圣教以致魂迷魄丧，不在形容，肌体空虚，精气不守，故风寒恶气，得以中之。是以有德者，虽处幽闇，不敢为非。虽居荣禄，不敢为恶。量身而衣，随分而食。虽富且贵，不敢恣欲。虽贫且贱，不敢为非。是以外无残暴，内无疾病。然吾人可不以自维自究，以百药自治，养吾天和，一吾胸臆，以期长寿之地也哉。 
以佛法来讲，一切人生理上的病，多半是由心理而来，所谓心不正，心不净，人身就多病。什么叫净心呢？平常无妄想、无杂念，绝对清净，才是净心。有妄想，有杂念、有烦恼，是因喜怒哀乐、人我是非而来的。里面提到很多病，一条条都是关于我们心理行为的毛病。